lflage/wiki-talks huggingface dataset:
Discutir:Polonha

message: D'una vegada mai, comprenguèri pas tròp çò que voliá dire l' avertiment en exèrg de la pagina, e revirèri tot simplament lo tèxt... 
D'un problemòt çaquelà: li ne mangèri lo siu l polonés al Lech Walesa, sens i far moment, lo primièr còp que n'apareis lo siu nom dins lo tèxt... 
Per astre, li demòra lo segond e es per aquò que l'ai botat entre "  " per poder far lo ligam amb l'article que li es consacrat.
Tot parièr ne botèri en nòta lo nom autentic polonés d'en Ladislau II Jagellon mas sens lo l polonés ni tanpauc lo titolet que cal sus l' n de Wladislaw II Jagiellonczik...
Aquí tot... m'espèri que, de pas aver seguidas las directivas ne serà pas estat tròp grèu, e de tot biais fòrça mens grèu, çò'm par, que l'estat lamentable lamentablàs que n'èra aquel article...
 
De pensar que se l'an agachat de prèp, d'unes legeires que i a se ne seràn pogut mainar qu'èra escrich dins una mena de sabir ni francés ni occitan, plan trist amai plan laidàs.
Se n'i a molts articles atal, o pas?!!? M'espèri de tot còr que de non...
Marrés per ara... adieu-siatz... ciao...--SANS Patric 21 novembre de 2009 a 23.32 (UTC)
thread_title: Traduccion de l'article [[Polonha]]
Discutir:Republica Chèca

message: Aiceste article es plan bon mas i a tres quicomets que me tafuran...
# " lo " 1938 e ca... n'ai pas jamai ausit a dire o mencionar atal las datas ni tanpauc o me rescontrèri al brieu de mas lecturas... Quitament se ne soi pas del tot segur, me ne sembla un barbarisme...
# pellicula... En occitan, vòl pas cap dire òbra filmica mas sonque la matèria que se ne fa los filmes... Es, quora un catalanisme quora un espanholisme quora ambedos çò'm par...
# Vellot... Me ne sembla tot parièr quora un italianisme (velluto) quora un lusitanisme (veludo)...mas, dels tres, es lo que mai ne trantalhegi amai ne soi cap segur... ieu diguèri sempre velós mas es benlèu un gallicisme... e alara lo cal defugir!!! (... Who knows?)
Despart d'aquò, marrés de ne dire, que si-ben me ne pòrta benlèu enveja, d'un jorn saique venidor, de far un article sul Nòu cinèma chèc que, coma lo Nòu cinèma ongrés e lo Nòu cinèma polonés ne foguèron demest çò mai important e creatiu del cinèma universal de las annadas 60 & 70 en Euròpa, amb lo Cinema novo brasilièr e lo Jove cinèma japonés endacòm mai.
Òsca per l'autor de l'article... Dab las amistats... ciao...--SANS Patric 22 novembre de 2009 a 19.58 (UTC)
thread_title: ''Dobtes''...
Discutir:Val

message: # Lo TDF de Mistral pòrta lo mot vau / val coma femenin e masculin, mai totei leis exemples de l'article son femenins (a despart d'un sens particular senhalat coma "ariegés", val emplegat au masculin per sinonim de valat).
# Lo diccionari d'Alibèrt a doas intradas:
##val masculin, sinonim de valat (fr. "fossé, ruisseau")
##val femenin (fr. "vallée")
#En toponimia, la gròssa majoritat dei construccions Val / vau + adjectiu son femeninas: Vaubèla, Vaubòna, Valbruna, Valclara, Vaucorta, Vauclusa, Valescura, Valfèra, Vaufreja, Valgarnida, Vaugelaa, Vallonga, Vauplana, Valprionda, etc.I a quauqueis excepcions (gaire nombrosas), per exemple: Lo Vau (dins Var), Vaucròs.
Vivarés (d) 27 novembre de 2009 a 23.37 (UTC)
thread_title:  Genre gramaticau de ''val'' / ''vau''
Discussion Portal:Plantas utilas/Plantas alimentàrias

message: Cf. aquela citacion: "À Laguépie, l'association De Bogues en châtaignes a décidé, depuis quelques années, de la remettre au goût du jour en organisant une belle fête en son honneur. À ce propos, Jacques Allaux précise que, contrairement à une idée reçue, la châtaigne n'est pas un fruit sec mais un fruit frais qui doit être conservé en chambre froide." (ref.: http://www.ladepeche.fr/article/2005/10/28/323544-Dimanche-Laguepie-capitale-de-la-chataigne.html). Vivarés (d) 13 decembre de 2009 a 19.03 (UTC)
replies: text: Segur que la castanha es pas un fruch sec; caldriá tanben apondre lo caulet e lo nap, mas sabi pas dins quala categoria. Jiròni (d) 13 decembre de 2009 a 19.56 (UTC)
thread_title:  La castanha, un fruch sec?
Discutir:Catalanisme

message: L'usatge de en davant un nom de país es ben atestat en aranés: Era lengua occitana, denominada aranès an Aran, ei era lengua pròpia d'aguest territòri e ei oficiau en Catalonha, cossent damb çò qu'establissen aguest Estatut e es leis de normalizacion lingüistica. I a de tèxtes en aranés onte se tròba a Catalonha (per exemple); quauqu'un poiriá dire s'es un simple calc dau catalan? Vivarés (d) 30 decembre de 2009 a 16.56 (UTC)
thread_title:  ''En Catalonha'' (''a Catalonha''?) en aranés
Discussion Categoria:Escultor

message: La forma "escultor" es la forma classica, soleta atestada dins lei diccionaris de Mistral, Onorat... De mai, correspònd a l'usatge deis autrei lengas romanicas (castelhan, catalan, italian...). La forma "escultaire" es atestada dins quauqueis escrichs, mai es segondària. Vivarés (d) 4 genièr de 2010 a 15.53 (UTC)
thread_title:  Escultor/Escultaire
Discussion Categoria:Ostal d'Aurenja-Nassau

message: Lo títol de « Prince d'Aurenja» es a l'origina dau nom d'aquela familha. Es normau d'utilizar Aurenja-Nassau. Cf. per exemple aquel article. Vivarés (d) 5 genièr de 2010 a 23.29 (UTC)
thread_title:  Aurenja
Discutir:Concili de Constança

message: La vila alemanda es nomenada Costança en catalan, lenga que destria aqueu mot (emplegat tanben coma prenom femenin) de la qualitat dicha constància. Parierament, en castelhan, la vila es Constanza e la qualitat constancia; e en portugués, resp. Constança, constância. Vivarés (d) 11 genièr de 2010 a 19.25 (UTC)
thread_title:  Constància/Constança
Discutir:Normand

message: «La "melhora" situacion se tròba dins l'illa de Sark, ont los 600 abitants utilizan normalament lor lenga pròpria.» Lo normand se parla gaire encuèi à Sark. Se parla mai lo jerseyés que non pas l'autre. 64.228.79.171 (d) 13 genièr de 2010 a 00.45 (UTC)

message: http://www.bbc.co.uk/voices/multilingual/jerriais.shtml
«Information about speakers of Sercquiais has never been gathered officially but in 1998 it was estimated that, at that time, fewer than 20 out of the Island's 600 permanent inhabitants (3.3%) were still able to speak Sercquiais.»
thread_title:  Lo normand à Serq?
Discutir:Gots (Lomanha)

message: Qu'es acò? O.o Correjon (d) 16 genièr de 2010 a 20.04 (UTC)
replies: text: Es de gascon a la debuta puèi de francés mesclat amb de gascon. En fach cal acabar la traduccion. Mertyl (d) 16 genièr de 2010 a 20.35 (UTC)
thread_title:  Lenga de la pagina
Discutir:Comèdia occitana tolzana

message: Dos articles fan doblon: Comèdia occitana tolzana (que son títol es tipograficament incorrècte) e Comèdia Occitana Tolzana (que son títol es corrècte); lo segond essent fòrça reduch, me siáu permés de transferir lo contengut dau premier; de lei fusionar aviá ges d'interès. Faudrà escafar lo premier. Vivarés (d) 16 genièr de 2010 a 22.40 (UTC)
replies: text: fach  Mertyl (d) 16 genièr de 2010 a 23.21 (UTC)
thread_title:  Doblon: [[Comèdia occitana tolzana]] e [[Comèdia Occitana Tolzana]]
Discutir:Iólia Tymoshenko

message: O revirèri... qu'èra pas cap aisit... Mas quora n'acabaretz amb aquel sucursalisme wikipedian rapòrt als angleses o als franceses? 
I a encara un fum de trabalh per far (mesa en capítols, creacion de parts intèrnas, illustracions, bibliografia, correccions e ca... sens oblidar la mesa en acòrdi amb l'actualitat... etc.).
Vos desiri una plan bona nuèch o idem una bona jornada (dependrà de l'ora que vos legiretz aquò...) Bye... dab las amistats... adieu-siatz... ciao --SANS Patric 26 genièr de 2010 a 00.25 (UTC)
thread_title: Revirada...
Discussion Categoria:Òrdre Nacional del Merit

message: Vèni de m'avisar (correccions fachas) qu'existís ja una categoria::Categoria:Membre de l'Òrdre del Merit de la Republica Federala d'Alemanhaque son nom es tipograficament coerent amb: :Categoria:Òrdre Nacional del Merit. I a de cas clars (noms pròpris compausats: "Òrdre (Nacional) del Merit", "Republica Federala d'Alemanha"). Vivarés (d) 26 genièr de 2010 a 00.28 (UTC)
thread_title:  Coeréncia tipografica
Discussion Categoria:Valadas occitanas d'Itàlia

message: Per coeréncia ambé leis autreis articles e lo nom de la :Categoria:Comuna de las Valadas Occitanas, la :Categoria:Valadas occitanas d'Itàlia deu èsser nomenada :Categoria:Valadas Occitanas. Vivarés (d) 31 genièr de 2010 a 22.30 (UTC)
thread_title:  Valadas Occitanas
Discussion Categoria:Valadas Occitanas

message: Per coeréncia ambé leis autreis articles e lo nom de la :Categoria:Comuna de las Valadas Occitanas, la :Categoria:Valadas occitanas d'Itàlia deu èsser nomenada :Categoria:Valadas Occitanas. Vivarés (d) 31 genièr de 2010 a 23.05 (UTC)
thread_title:  Valadas Occitanas
Discutir:Larva

message: Per aquela nocion, la terminologia modèrna de la zoologia utiliza dins fòrça lengas de mots derivats dau latin larva (totei lei lengas romanicas, germanicas, e mai d'autrei coma l'ongrés, lo turc, quauquei lengas eslavas...); son d'emplecs metaforics : sègle XVIII en francés, sègle XIX en catalan per exemple. De mai, lo mot de larva permet la derivacion: adjectiu larvari (o larval/larvau?). Es evident que la terminologia scientifica deu chausir larva. Vivarés (d) 2 febrièr de 2010 a 23.29 (UTC)
thread_title:  Chausida terminologica
Discussion Categoria:País Basc

message: Per de rasons de coeréncia tipografica ("País basc" remplaçat de pertot per "País Basc") vèni de trabalhar sus la categoria "País Basc", sensa modificar son organizacion.
Rèsta la :Categoria:Vila del País basc. Mai m'avisi que i a de causas que comprèni pas:
* perqué una :categoria:Vila de Biscaia qu'a una soscategoria :Categoria:Comuna de Biscaia? Quina diferéncia?
* perqué existisson pas lei categorias analògas per leis autrei províncias, per exemple :Categoria:Vila de Guipuscoa ? E la :Categoria:Comuna de Guipuscoa existís, mai ES PAS una soscategoria de :Categoria:Vila del País basc.
Pus generalament, es l'organizacion de la :Categoria:País Basc qu'es gaire clara (20 soscategorias que sa ierarquia apareis pas ben). Faudriá simplificar aquò. Poiriam nos inspirar de la wikipèdia catalana (cf. ca:Categoria:País Basc) ont l'arborescéncia sembla clara. De segur, aquò es pas una critica implicita dau gròs trabalh qu'es estat fach per d'autrei. Vivarés (d) 3 febrièr de 2010 a 23.20 (UTC)
thread_title:  Organizacion de la categoria "País Basc"
Discutir:Vladímir Pótin

message: Segon la Carta lingüistica (e Wikipèdia:Transcripcion dels alfabets arabi, cirillic e grèc),  es transcrich  en occitan. Vivarés (d) 5 febrièr de 2010 a 22.08 (UTC)
thread_title:  Transcripcion dau cirillic
Discutir:Arc de trionf

message: Se prenèm l'article de la viquipèdia catalana (ca:Arc de triomf), s'avisam que arc de triomf, quand es generic, es un nom comun en catalan, escrich sensa majusculas (). Mai quand se parla d'un arc de trionf particular, vèn un nom pròpri compausat, escrich ambé de majusculas inicialas: . Sembla rasonable de seguir aquel usatge. Vivarés (d) 6 febrièr de 2010 a 16.48 (UTC)
thread_title:  Majusculas/minusculas inicialas
Discutir:Uc Capet

message: Me sembla que la soleta forma atestada en nòrma classica per aqueu prenom es Uc. Cf.:
* Alibèrt, Gramatica occitana segon los parlars lengadocians (vocabulari ortografic): Uc e variantas Ugon, Ugues
* Preconizacions dau CLO
Lo TDF pòrta Uc coma forma lengadociana e gascona.
De tot biais, en occitan, leis oclusivas finalas son jamai sonòras, e g finau sensible (coma dins larg) es realizat [k]. Una forma Ug* seriá doncas realizada exactament coma Uc. Vivarés (d) 10 febrièr de 2010 a 18.42 (UTC)
thread_title:  Uc
Discussion Portal:Botanica/Règne vegetal

message: La forma de Licopòds* (sens e finala) es incorrècta (cf. preconizacions CLO, p. 77). Pòt èsser ren que Licopòdes o Licopòdis. La darriera (Licopòdi(s)) es dins lo diccionari de Laus; en catalan es Licopodi (se lo mot a la meteissa significacion). Vivarés (d) 10 febrièr de 2010 a 23.47 (UTC)
thread_title:  Licopòdes o Licopòdis
Discutir:Conte deu pagés eloquent

message: La forma occitana es pagés (cf. per exemple []); la forma pagès es catalana. Pus generalament, se ditz aranés, francés, marselhés... en occitan e aranès, francès, marsellès... en catalan. Vivarés (d) 14 febrièr de 2010 a 00.03 (UTC)
Adiu,
exacte, e tanben en çò de per noste. E'n proheiti enta mentaver la causida Papirus dens aqueth diccionari. E augun podere diser s'aquo es exepcionau ?
--Lembeye (d) 14 febrièr de 2010 a 14.34 (UTC)
thread_title:  {{citacion|Pagés}}
Discussion Categoria:Riu per bacin idrografic

message: Çò qu'en francés se ditz  a per nom:
*  en castelhan
*  en catalan
*  en italian
*  en portugués
*  en romanés
Es rasonable de remplaçar  (qu'a de correspondent ren qu'en francés) per . Vivarés (d) 20 febrièr de 2010 a 18.11 (UTC)
thread_title:  Bacin idrografic
Discutir:Archiprèire

message: *Lo diccionari d'Alibèrt tradutz desparièr per 
* Lo TDF tradutz desparié per 
* Lo Diccionari provençau-francés de la Seccion Provençala de l'IEO tradutz desparier per 
La conclusion es que desparièr a un sens fòrt, e que se pòt pas utilizar per remplaçar diferent dins un contèxte quin que siá (en francés, per exemple, se pòt pas dire usualament ).
En particular, dins lo cas que l'adjectiu es plaçat avans lo nom (en foncion d'adjectiu indefinit), vesi mau coma se poiriá dire En fach, i a d'atestacions en aranés, a costat de l'emplec de diuèrs coma dins leis autrei lengas romanicas. Mai es de mau generalizar a tot l'occitan. Per exemple, lo diccionari d'Avril e lo diccionari d'Onorat coneisson l'adjectiu desparier unicament coma sinonim de : gant desparier. en plaça de  o . Lo TDF pòrta:
* Divèrsi resoun, Dibèrsos rasous
* Divèrsis epoco, Dibèrsos epocos
En aranés, se tròba:  (cf. )
En catalan:  ( es considerat incorrècte). En italian:  (mai se ditz jamai ). Vivarés (d) 20 febrièr de 2010 a 20.08 (UTC)
=== ===
thread_title:  Desparièr/diferent/divèrs/variat 

thread_title:
Discutir:Bossòst

message: Sembla qu'en aranés s'escriu "Banhères" (coma s'escriu "-es" lei pluraus en "-as"); cf. . --Vivarés (d) 23 febrièr de 2010 a 14.52 (UTC)
replies: text: As rason, o vau corregir, coma es un nom pròpri pensavi que i aviá pas qu'una ortografia. Jiròni (d) 23 febrièr de 2010 a 15.03 (UTC)
thread_title:  "Banhères" forma escricha aranesa?
Discutir:Sant Canat

message: Vesi que l'infobox es estat levat, remés, levat tornarmai. Pus generalament, i a sus la wikipèdia una pluralitat d'infobox pertocant lei meteissei collectivitats localas (per exemple lei comunas), segon lei regions, o simplament segon aqueu que creèt l'article. Vivarés (d) 23 febrièr de 2010 a 15.57 (UTC)
replies: text: D'efièch es ieu que creèri l'article, vegèri que lo contributor en question, de còps tanben jos IP, tira tota las infobox vila occitana de las localitats provençalas...Jiròni (d)
thread_title:  Guèrra d'edicion (infobox)?
Discutir:Michelangelo Buonarroti

message: L'article correspondent a per títol:
* "Michelangelo Buonarroti" dins lei wikipèdias italiana e catalana
* "Michel-Ange" dins la wikipèdia francesa
* "Miguel Ángel" dins la wikipèdia espanhòla (amb una redireccion "Michelangelo" utilizada mens de 50 còps)
* "Michelangelo" dins la wikipèdia portuguesa
L'usatge dins lei país de lenga romanica es majoritariament d'utilizar lo nom italian "Michelangelo Buonarroti" e/o una traduccion de "Michelangelo". Se poiriá prepausar de prendre per títol principau "Michelangelo Buonarroti" e de metre doas redireccions vèrs aquel article ("Michelangelo" e "Miquèl Àngel"). 
Que ne pensatz? Vivarés (d) 25 febrièr de 2010 a 00.33 (UTC)
thread_title:  Títol
Discussion Modèl:Article

message: Aquest modèl es traduch dau modèl francés correspondent. Ma conoissença dau lengatge es superficiala; en particular, i a probable de mots clau en anglés, qu'ai pas modificats; mai per "date" qu'a la meteissa forma en francés e en anglés, ai tot laissat tal e quau. Vivarés (d) 25 febrièr de 2010 a 17.26 (UTC)
thread_title:  Traduccion non completament acabada
Discussion Fichièr:LembeyeLembeyon.jpg

message: So many apologies... I neither write, read, nor speak the Occitan language. 
Veuillez m'excuser, s'il vous plait; je ni n'écris, lis, ni parle la langue d'Occitan. 
Mismo ni escribo, leo, ni hablo la idioma del Occitan. 
This image will be useful on the English-language Wikipedia. Will that be permissible? I do not see licensing information here which indicates how it may be used. __ Just plain Bill (d) 28 febrièr de 2010 a 05.52 (UTC)
replies: text: Merces! __ Just plain Bill (d) 1 març de 2010 a 23.45 (UTC)
thread_title: Question
Discussion Categoria:Ambaissador dels Estats Units a las Nacions Unidas

message: * Lo títol exacte es "ambaissador dels Estats Units" (e non pas "ambaissador american")
* "alprèp de las Nacions Unidas" calca lo francés. Lo pus simple es "a las Nacions Unidas" (cf. en catalan: "ambaixador dels Estats Units a les Nacions Unides"). Vivarés (d) 28 febrièr de 2010 a 12.09 (UTC)
thread_title:  Nom de la categoria
Discussion Categoria:Ambaissador a las Nacions Unidas

message: l'ancian nom "Categoria:Ambaissador alprèp de las Nacions Unidas" calca lo francés. Lo pus simple es "a las Nacions Unidas" (cf. en catalan: "Ambaixador a les Nacions Unides"). Vivarés (d) 28 febrièr de 2010 a 12.23 (UTC)
thread_title:  Nom de la categoria
Discutir:Florença

message: * Inicialament, la pagina "Florença" èra estada creada coma pagina d'omonimia. Mai n'i a fòrça qu'aquò leis enganava, que cresián que la pagina designava la vila de Toscana.
* Ai renomenat "Florença" en Florença (omonimia). Vivarés (d) 1 març de 2010 a 14.39 (UTC)
thread_title:  Situacion anteriora: omonimia enganarèla. 

message: * La pagina "Florença" (sensa precision) es ara reservada per la vila de Toscana, qu'es fòrça mai importanta que seis omonim(a)s.
* Per la vila omonima de Gasconha, se precisa Florença (Gers). Vivarés (d) 3 març de 2010 a 23.05 (UTC)
thread_title: Situacion actuala
Discutir:Babilònia

message: Per la meteissa rason que per "Florença", faudriá escafar la pagina "Babilònia" qu'ai renomenada en Babilònia (omonimia). La question que faudrà puei resòuver serà de decidir se fau reservar la pagina "Babilònia" au reiaume (es la chausida dei wikipèdias en espanhòu e catalan) o a la ciutat (dins lo TDF, per exemple, la soleta referéncia es a la ciutat). Vivarés (d) 1 març de 2010 a 15.19 (UTC)e
thread_title:  Omonimia enganarèla. Crida ais administrators.
Discutir:Revolucion dels ulhets

message: Per nomenar aquela planta/flor:
* Se tròba ulhet en gascon, lengadocian e lemosin. Per exemple dins la pèça de teatre Sancho Pança, al Palais dels Ducs de Corteta de Pradas: . Lo mot es atestat dins la  de Jules Bel (Albi, 1886), lo Diccionari occitan-francés de la flora del Moissagués e d'alentorn (cf. ), dins aqueu document sus un parlar de Peiregòrd () e lo diccionari lemosin-francés de G. Gonfroy. Segon Onorat, a Tolosa s'emplega ulhet canari, ulhet d'Espanha, ulhet mirgalhat per designar divèrsei varietats d'aquela planta.
* Lo  (en Vivarés) de Gamonnet pòrta ulhet (üli dins la grafia de l'autor).
* Se tròba ginoflada (o giroflada) (e segondariament ulhet) en provençau (cf. TDF, Onorat, Avril), e segon Alibèrt, giroflada a lo sens dau francés  en lengadocian orientau e orlhagués. Segon Onorat .  Lo diccionari de l'Abat de Sauvatges (lengadocian cevenòu) pòrta jhirouflâdo (), bragalou (), e vëloutë ().
* Lo diccionari de Mostier (vivaroaupenc) pòrta giroufleyo e ulhet.
* Dins totei leis obratges de lexicografia occitana qu'ai poscut consultar (en particular: TDF, diccionaris d'Onorat, de l'Abat de Sauvatges, de Mostier e de Gonfroy), lo sens botanic eventuau de clavèu/clavèl es totalament inconegut. Excepcion possibla: un dei sens de clavèl indicats per Alibèrt es: ; mai ai trobat enluòc mai (en francés) lo tèrme d'œillet de faucheur e sabi pas çò que vòu dire. Una suposicion: se poiriá qu'Alibèrt aguèsse vougut parlar de la nièla dei blats (Agrostemma githago) qu'es de la familha botanica dei ginofladas (lei Cariofilacèas), e qu'en francés se li ditz ; mai es una espècia ben particulara (e lo mot es pas localizat geograficament dins lo diccionari d'Alibèrt).
Seriá interessant d'aver d'informacions precisas sus un sens botanic eventuau de clavèl. Benlèu un localisme, dins de parlars limitròfs dau catalan. En tot cas, pòt pas servir de tèrme  en occitan per designar aquela flor. Vivarés (d) 2 març de 2010 a 15.57 (UTC)
thread_title:  Ulhet/ginoflada (/clavèl?)
Discutir:Calç

message: Aquelei mots son sinonims; e lo TDF, a gip dona per traduccion en francés  (lo mot catalan guix a tanben lei dos sens).  Puslèu que , se poiriá benlèu formular: . Vivarés (d) 2 març de 2010 a 17.32 (UTC)
thread_title:  Gip, plastre
Discutir:Verdun de Garona

message: Los estatjants son nomentas en francés Verdunois, sembla que los genticilis francés en -ois venon -és -esa en general en occitan. Mas dins la comuna Ondes e dins la comuna de Grisolles (noms franceses) se tròba un camin nomenat chemin de verdunenc que menan totes dos a Verdun de Garona. Mertyl (d) 7 març de 2010 a 21.48 (UTC)
replies: text: Lo problèma tanben es qu'es en Gasgonha e que l'"imne" se sòna "La verdunenca" --Kokoyaya (d) 8 març de 2010 a 07.32 (UTC)

message: Per vòstra informacion, vau trabalhar amb mos escolans (cicle III) a completar la pagina. Aquò menarà a mai de tèxte e de fotografias. --Kokoyaya (d) 12 genièr de 2011 a 16.29 (UTC)
thread_title:  Projècte escolar
Discutir:Escultura

message: *Lo tèrme francés es datat de 1615
*En italian, se ditz Tutto tondo
*En espanhòu, se ditz Bulto redondo
*En catalan, ai trobat (Google) Vult rodó, mai son d'atestacions raras (tres o quatre) e benlèu un calc de l'espanhòu
*En occitan, ai ren trobat;  supausi que la terminologia de l'article es un neologisme. Vivarés (d) 8 març de 2010 a 10.45 (UTC)
thread_title:  «Ronde-bosse»
Discutir:Cascais

message: La soleta forma atestada (en portugués e dins leis autrei lengas) es Cascais. Se pronóncia [kɐʃˈkajʃ]) (cf. wikipèdia en anglés), amb [aj] qu'es un diftong: doncas i a doas sillabas, mentre que l'escritura Cascaïs supausa tres sillabas: Cas-ca-is.
De mai, la question se pausa per lei toponims portugués coma per lei toponims catalans: alevat quauqueis excepcions (Lisbona, CoïmbraLo trèma se justifica per una prononciacion trisillabica: Co-im-bra (en portugués ([kuˈĩbɾɐ]) coma en occitan). per exemple), an pas de forma occitana particulara. Sembla que la soleta forma acceptabla en occitan siá Cascais, prononciat entre autrei [kasˈkajs] o [kasˈkaj]. Vivarés (d) 8 març de 2010 a 17.15 (UTC)
replies: text: Me sembla melhor de conservar la forma portuguesa, abans de trobar una ipotetica font per aquel Cascaïs amb un trèma. Mertyl (d) 8 març de 2010 a 19.31 (UTC)
thread_title:  Forma dau nom
Discutir:Alcatraz

message: En lengadocian (entre autrei) , l'acòrdi dau participi passat ambé lo "regim" (cf. Alibèrt, p. 303 de l'ed. de 1976) es fòrça frequent.
"L'illa a aguda divèrsas foncions" es incorrècte. Se pòt dire:
*"L'illa a agut divèrsas foncions" o
*"L'illa a agudas divèrsas foncions"
Cf. "Empero, si a agudas las III dilacions..." . -Vivarés (d) 8 març de 2010 a 19.40 (UTC)
thread_title:  Sintaxi dau vèrbe
Discutir:Nòva York (omonimia)

message: * Ai renomenat "Nòva York" (pagina d'omonimia, çò qu'es una fònt d'errors) en Nòva York (omonimia).
* Faudriá renomenar Nòva York (vila) en "Nòva York"
* Per aquò, demandi a un administrator d'escafar la pagina "Nòva York".
Vivarés (d) 10 març de 2010 a 11.09 (UTC)
thread_title:  Omonimia enganarèla. Crida ais administrators.
Discutir:Rio de Janeiro (omonimia)

message: * Ai renomenat "Rio de Janeiro" (pagina d'omonimia, çò qu'es una fònt d'errors) en "Rio de Janeiro (omonimia)"
* Faudrà renomenar Rio de Janeiro (ciutat) en "Rio de Janeiro" (principi de mendre suspresa)
* Per aquò, demandi a un administrator d'escafar la pagina "Rio de Janeiro"
Vivarés (d)
thread_title:  Omonimia enganarèla. Crida ais administrators.
Discutir:Plymouth (omonimia)

message: * Ai renomenat "Plymouth" (pagina d'omonimia, çò qu'es una fònt d'errors) en Plymouth (omonimia).
* Faudriá renomenar Plymouth, Anglatèrra en Plymouth
* Per aquò, demandi a un administrator d'escafar la pagina "Plymouth".
Vivarés (d) 10 març de 2010 a 11.55 (UTC)
thread_title:  Omonimia enganarèla. Crida ais administrators.